Panevėžio seniūnija

Panevėžio seniūnija – administracinis-teritorinis vienetas Panevėžio rajono savivaldybės šiaurinėje dalyje, Aukštaitijos etnografiniame regione. Centras – Panevėžys (į seniūnijos sudėtį neįeina), seniūnijos administracija veikia Panevėžio rajono savivaldybės administracijos pastate. Geografija Seniūnija įkurta į šiaurės vakarus ir pietvakarius nuo Panevėžio miesto, jos plotas – 16 951 ha, iš jų 3990 ha užima miškai. Per teritoriją teka Lėvuo, Molaina, Sanžilės kanalas ir jos intakai Lokupė bei Siesrautas. Seniūnijoje yra ir kitų vandens telkinių, didesni jų – Paviešečių ir Molainių I tvenkiniai. 1993 m. įsteigtas Sanžilės kraštovaizdžio draustinis. Seniūniją į dvi dalis atskiria Radviliškio–Daugpilio geležinkelis bei kelias A9 Panevėžys–Šiauliai , aplink Panevėžio praeina keliai A17 Panevėžio aplinkkelis , A10 Panevėžys–Pasvalys–Bauskė , A8 Panevėžys–Aristava–Sitkūnai . Istorija Įsteigta 1995 m. vietoje Panevėžio apylinkės. 2007 m. patvirtintas Paįstrio herbas, kurį iki 2010 m. naudojo ir Panevėžio seniūnija. 2008 m. rugpjūčio 28 d. savivaldybės tarybos nutarimu. Panevėžio seniūnijai perduota dalis Karsakiškio seniūnijos, Naujamiesčio seniūnijos ir Velžio seniūnijos kaimų. Iš Panevėžio seniūnijos dalies 2010 m. atskirta nauja Paįstrio seniūnija. 2014 m. patvirtintas Šilagalio herbas, kurį naudoja ir Panevėžio seniūnija. Gyvenvietės Seniūnijos gyvenvietės (sąrašas sudarytas 2022-01-31 „Registrų centro“ ir 2011–2021 m. gyventojų surašymų duomenimis): Seniūnaitijos 2009 m. įsteigtos 11 seniūnaitijų, tačiau 2010 m. Paįstrio, Pragarėlės ir Skaistgirių seniūnaitijos perduotos naujai Paįstrio seniūnijai. Panevėžio seniūnijoje liko 8 seniūnaitijos: Bernatonių seniūnaitija: Bernatonių k., Klevečkynės k., Vynupės k., Pažalvaičių k., Rėklių k., Bliūdžių k., Trako k., Katkų k., Plukių k., Kiūčių k. Berniūnų seniūnaitija: Berniūnų k., Varpučių k., Paviešėčių k., Nausodės k., Papušių k., Smiltynės vs., Maletiškio vs., Navaršonių k. Daukniūnų seniūnaitija: Ažagų k., Dragonių k., Liepinių k., Pazūkų k., Užubalio k., Stačiūnų k., Šauklių k., Alinavos k., Tartališkio vs., Spirakių k., Linonių k., Vilkiškio k., Abazelio vs., Daukniūnų k., Rudikėlių vs., Auriliškių k., Berčiūnų k. Viktorinės vs., Eimuliškio k., Kapinės k., Rudikių vs., Grikpėdžių k. Molainių seniūnaitija: Molainių k., Pamolainių k. Pažagienių seniūnaitija: Pažagienių k., Lepšių k., Stetiškių k. Piniavos seniūnaitija: Piniavos k., Senamiesčio k., Girelės k., Skynimų k., Ūtos k., Maksvytiškių k., Tičkūnų k. Šilagalio seniūnaitija: Šilagalio k. Vaivadų seniūnaitija: Vaivadų k., Bobkalnio k., Katininės k., Paežerio I k., Samanynės k., Vabalų k. Šaltiniai